open-index/open-wikipedia-markdown huggingface dataset:
Jean de La Fontaine

**Jean de La Fontaine** (Château-Thierry, 8. juli 1621. - Pariz, 13. april 1695.), francuski književnik iz 17. vijeka

Ogledao se u svim književnim vrstama, a glavna su mu djela "***Basne i bajke***", "***Pripovijetke u stihu***". Od antičkih pisaca preuzeo je okosnicu, a basnu osvježuje elementima drame, satire i poezije. Životinje njegovih basni kriju pod svojom kožom sve ljudske slabosti. Njegove basne vrlo su poznate i smatraju se remek djelima svjetske književnosti. Inspirirane su Ezopom, Horacijem i staroindijskom književnosti kao Pančantantra.

Prvo djelo od 124 basne izašlo je 31. marta 1668. godine pod nazivom "***Ezopove basne***", a bile su posvećene Luju, Velikom Dauphinu, sinu Luja XIV. Basne su bile jako dobar izbor za čitanje: imale su ritam, pisane su u rimi, prirodne i lake za čitanje, tipično francuske. Njegove basne nisu samo priče za djecu već i za odrasle. U njegovim basnama često stradaju dobri (jer nisu dovoljno lukavi), a pobjeđuju pametni i spretni (makar bili i zli). Obrazovaniji ljudi su uspjeli i citirati stotine La Fontaineovih rečenica. Poštanske marke sa njegovom slikom i njegovim basnama izdane su 1995. godine u Francuskoj.

U intervalima tokom života izašla su ostala izdanja njegovih basni. Posljednja je izašla 1693. godine. Član *Académie française* (Francuske akademije) postao je 1683. godine.

## Također pogledajte 
* Basna

Kategorija:Francuski pisci
Kategorija:Članovi Francuske akademije
Kategorija:Biografije, Château-Thierry
Kategorija:Rođeni 1621.
Kategorija:Umrli 1695.
FireWire

mini|desno|250px

**FireWire** (poznat još kao **i.Link** (Sony) ili **IEEE 1394**) je serijska sabirnica namijenjena za visoke brzine prijenosa podataka. FireWire se često smatra nasljednikom SCSI interfejsa. FireWire sabirnica može podnijeti do 63 uređaja prikopčana na jedan FireWire priključak što se izvedi preko raznih razvodnika i tako dalje. 
mini|desno|185p|6 pinski FireWire utikač
mini|desno|185p|4 pinski Firewire 400 utikač. Za razliku od 6 pinskih verzija, ovaj utikač nema naponski priključak.
Najčešće se koristi kod digitalnih video kamera, a standard je tu prisutan već od 1995 godine kada je konačno i završen i pušten na tržište od strane Apple Computersa. Svaki Macintosh računar trenutno proizveden ima ugrađene FireWire priključke jer su oni standardno namijenjeni za zvučne i video profesionalce kojim je najomiljenija platforma za rad upravo Macintosh. Standard FireWire 400 može podnijeti prijenose podataka brzine do 100, 200 ili 400 Mb/s, što znači da je teoretski USB 2.0 brži (480 Mb/s), što u praksi nije istina. Apple je 2003. godine predstavio i FireWire 800 koji može podnijeti brzine do 786,432 MB/s. Podržava *plug & play* te *hot swapping*, dok mu je dužina jednog kabla ograničena na 4,5 metara, što znači da se pomoću produžetaka može spojiti 16 kablova, što daje efikasnu dužinu od 72 metara. 

## Također pogledajte 
* USB

## Vanjski linkovi 
* 1394 Asocijacija
* Bežični FireWire
* Apple FireWire Tehnologija
* IEEE p1394c stranica
* PC World članak o IEEE 1394
* FireWire firmware-i i alati 
* FireWire pinouts
* FireWire (IEEE1394) detaljni prikaz nožica i signalizacije
* FireWire podrška za Linux

Kategorija:Sabirnica
MCA

[mini|200p|desno|[IBM-ova grafička kartica za MCA sabirnicu]]
**MCA** (**M***icro* **C***hannel* **A***rchitecture*) je bila 16 ili 32 bitna paralelna sabirnica stvorena od strane IBM-a u 1980-tim godina za, tada, nove PS/2 računare. MCA arhitektura nikada nije prihvaćena u velikoj mjeri, tako da nije ostavila preveliki trag u računarstvu. Teoretski, MCA je mogao prenositi brzinom do 66 MB/s, dok je praktično mogao samo 40 MB/s. Daljni razvoj i upotreba napuštena nakon predstavljanja PCI sabirnice.

## Također pogledajte 
* EISA
* Peripheral Component Interconnect
* Accelerated Graphics Port
* PCI Express

Kategorija:Sabirnica
Paul von Hindenburg

**Paul Ludwig Hans Anton von Beneckendorff und von Hindenburg** (2. oktobar 1847 – 2. august 1934) bio je njemački feldmaršal i predsjednik Njemačke od 1925. do 1934. godine. Bio je važna ličnost tokom Prvog Svjetskog rata. Cepelin *Hindenburg* nazvan je po njemu.

Period njegove vladavine je bio upropašten političkom nestabilnošću, ekonomskom depresijom, i usponom moći Adolfa Hitlera.

Snažno je oponirao izboru Hitlera za kancelara, ali je na kraju bio prinuđen popustiti.

## Reference
## Vanjski linkovi
*

Kategorija:Rođeni 1847.
Kategorija:Umrli 1934.
Kategorija:Biografije, Posen
Kategorija:Njemački državnici
589.

Godina **589.** (**DLXXXIX**) bila je redovna godina koja počinje u subotu u julijanskom kalendaru. Oznaka 589. za ovu godinu se koristi od ranog srednjeg vijeka, kada je kalendarska era Anno Domini u Evropi postala glavnom metodom označavanja godina. 

## Događaji 
## 589. u temama 
## Rođeni 
## Umrli 
## Reference 
## Vanjski linkovi
Alois Hitler

200px|thumb|*Alois Hitler*
**Alois Hitler**, rođen *Alois Schicklgruber* (7. juni 1837 – 3. januar 1903) bio je otac Adolfa Hitlera.

Rođen je u naselju sjeverno od Beča, Waldviertelu, od majke Marie Anne Schicklgruber. Identitet njegovog oca je nepoznat. Bio je jedan od najboljih učenika u školi, koju je pohađao u Beču.
1855. godine je prišao austrijskom ministarstvu za finansije. 1876. godine je promijenio prezime od Schicklgruber u Hitler. Oženio je Klaru Pölzl, koju je javno varao. S njom je bio u srodstvu, ali se ne zna tačno kojem, jer se ne zna identitet njegovog oca (ili nećakinja ili druga rodica). Zbog svog službovanja često se selio po cijeloj Austriji, vodeći svoju familiju sa sobom. Od sve djece, Adolf mu je bio najmrži, kojeg je smatrao neinteligentnim i nesposobnim.

Umro je 1903. godine, u svojoj 65. godini života, u jednoj lokalnoj kafani, gdje se jednostavno srušio. Nikad se nije saznalo koja bolest je bila uzrok njegove smrti.

Kategorija:Rođeni 1837.
Kategorija:Umrli 1903.
August Heimer

**August Heimer** (August Hajmer), (1863 - 1930). Rođen je 3. novembra 1863. u Lundu, gdje je završio fakultet (1886), magistrirao (1891) i doktorirao (1893) na temu *"Diplomatske veze između Švedske i Engleske 1633-1654"*. 
Nakon toga, radio je u više švedskih gradova, a najviše u Elskilstruni, Halmstadu i Jönköpingu kao predavač iz oblasti historije i geografije.

Kao geolog i geograf učestvovao je u više internacionalnih kongresa i ekskurzija koje su bile organizirane u raznim područjima. U toku tih putovanja, August Heimer je zapisivao vlastite utiske i kombinirao ih sa poznatim činjenicama nakon putovanja, objavljujući potom interesantne knjige - putopise o njima. Jedna od tih ekskurzija bila je kroz Bosnu i Hercegovinu 1903.
Svoje utiske i doživljaje opisao je u knjizi *"Genom Bosnien och Hercegovina"* (Kroz Bosnu i Hercegovinu), koju je tačno stotinu godina kasnije preveo i uredio dr. Izet Muratspahić.

## Putovanje kroz Bosnu 
August Heimer sa ostalim članovima ekskurzije po Bosni i Hercegovini obišao je Brčko, Tuzlu, Doboj, Zenicu, Sarajevo, Travnik, Jajce, Donji Vakuf, Bugojno, Jablanicu, Konjic, Mostar, Popovo polje i Gravos (mjesto na Jadranskoj obali). O svim tim gradovima, ljudima i običajima on je napisao svoje zapažanja, a usput je od ostalih učesnika doznao mnogo o životu Bosanaca, njihovim običajima i naravima. I ta zapažanja on je objavio u knjizi.

Zanimljivo je da je švedski geolog za narode koji su živjeli, ali i sada žive na prostorima BiH koristio po tri imena. Tako je za Bošnjake pisao da su "*muhamedanci, Turci i muslimani*", za Srbe da su "*ortodoksi, grčki katolici i serberi*", a za Hrvate "*katolici, rimokatolici i rimski katolici*".

Svuda gdje je boravio, nastojao je pribaviti što više zanimljivosti o životu gradova i ljudi i to opisati na sebi svojstven način, kao Evropljanin koji nije bio opterećen nikakvim predrasudama. Jer BiH je tada, to slobodno možemo reći, po svemu bila dio Evrope za čiji se povratak sada ponovo grčevito bori. Njegovo putovanje po BiH trajalo je oko dva mjeseca.

## Reference 
## Vanjski linkovi 
* Kako je jedan Šveđanin vidio Bosnu i Hercegovinu prije 100 godina

Kategorija:Rođeni 1863.
Kategorija:Umrli 1930.
Kategorija:Švedski pisci
Luk (arhitektura)

[desno|mini|Potkovičasti luk oratorija [Džamija|džamije u Aldžaferiji, Španija]]

**Luk** je konstruktivni i dekorativni element u arhitekturi. On predstavlja gornji završetak otvora u zidu ili među stubovima, obično izveden tehnikom svođenja.

Luk se prvi put razvio u Mezopotamiji, Asiriji, starom Egiptu te Etruriji. Kasnije su ga usavršili Rimljani. U srednjem vijeku luk je postao važna tehnika gradnje katedrala. Prihvativši rimski luk, oslonjen na grčke stubove, i posebno bizantijski stil, islamski graditelji su doprinjeli raznovrnosti, oblikujući tipičan potkovičast luk (zaobljen luk sa izbočenim osloncima).

## Oblici lukova 
 
Slika:Treledsbåge.png|Trokutasti luk
Slika:Rundbåge.png|Polukružni luk
Slika:Segmentbåge.png|Segmentalni luk
Slika:Stigande båge.png|Nepravilni polukružni luk
Slika:Lansettbåge.png|Oštri ili slomljeni luk
Slika:Spetsbåge.png|Nejednaki šiljasti luk
Slika:Skulderbåge.png|Plosnati luk
Slika:Trepassbåge.png|Trolisni luk
Slika:Hästskobåge.png|Potkovasti luk
Slika:Korgbåge.png|Ovalni luk (luk trostrukog središta)
Slika:Ellipsbåge.png|Eliptični luk
Slika:Draperibåge.png|Udubljeni luk
Slika:Kölbåge.png|Ogee luk
Slika:Karnisbåge.png|Obrnuti ogee luk
Slika:Tudorbåge.png|Tudorski (Sedlasti) luk
Slika:Parabelbåge.png|Parabolični luk

## Također pogledajte 
* Slavoluk
## Reference 
## Vanjski linkovi 
Kategorija:Lučni mostovi
Kategorija:Lukovi i svodovi
Kategorija:Prirodni lukovi
Kategorija:Komponente mosta
Kupola

[mini|250p|Bazilika sv. Petra u [Rimu]]
**Kupola** je poluloptasti izvod iznad prostorije, koja ima tlocrt kružnice ili kvadrata.

**Kupola** (od latinskog domus) je arhitektonski element sličan šupljoj gornjoj polovini sfere. Postoji značajno preklapanje sa terminom cupola, koji se također može odnositi na kupolu ili strukturu na vrhu kupole. Precizna definicija kupole bila je predmet kontroverzi i postoji širok spektar oblika i specijalizovanih termina koji ih opisuju.

Kupola se najviše gradi kao kalota ili polukugla od kamena ili opeke, a u novije doba od armiranog betona u konstrukciji tzv. ljuske.

Kupola se može izvesti direktno na zidovima prostora ili preko posebnih konstrukcija:
* trompa - ugaona sferna niša kojom se s kvadratne osnove prelazi na kružni oblik.
* pandantiv - sferični trokut kojim se s kvadratne osnove prelazi na sferični oblik.

Često se između kupole i pandantiva umeće cilindrični tambur. Najčešće se na vrhu kupole ostavlja otvor za svjetlo (oculus) ili tornjić (lanterna) s prozorima.

Najpoznatiji primjeri kupola u svjetskoj arhitekturi su: rimski Panteon, Aja Sofija u Carigradu, bazilika sv. Petra u Rimu, Tadž Mahal, Agra, Indija; Katedrala sv. Pavla, London, Engleska; Capitol, Washington, D.C., SAD, i mnoge druge.

Napredak u matematici, materijalima i proizvodnim tehnikama rezultirao je novim tipovima kupola. Kupole su se vijekovima gradile od blata, snijega, kamena, drveta, cigle, betona, metala, stakla i plastike. Simbolika povezana s kupolama uključuje mrtvačke, nebeske i državne tradicije koje su se također mijenjale tokom vremena. Kupole modernog svijeta mogu se naći iznad vjerskih objekata, zakonodavnih vijećnica, sportskih stadiona i raznih funkcionalnih struktura.

Datoteka:Shah Abdol Azim6.jpg|
Datoteka:Shah Abdol Azim1.jpg|
Datoteka:عکس از مدرسه علمیه معصومیه شهر قم.jpg|
Datoteka:حرم فاطمه معصومه 02.jpg|
Datoteka:Ali al-Ridha مشهد، حرم علی ابن موسی الرضا امام هشتم مذهب شیعه.jpg|
Datoteka:امامزاده سلطان علی بن محمد باقر در مشهد اردهال کاشان-استان اصفهان 07.jpg|
Datoteka:Lotfollah-Mosque-Isfahan مسجد شیخ لطف الله اصفهان 08.jpg|

## Također pogledajte 
* Svod

## Reference 
Kategorija:Arhitektura
Kategorija:Arhitektonski izraz
Eugene McCarthy

mini|desno|Eugene McCarthy

**Eugene Joseph** "**Gene**" **McCarthy** (29. mart 1916 – 10. decembar 2005) bio je američki političar, član Kongresa i predsjednički kandidat 1968. Bio je član Predstavničkog Doma od 1949. do 1959, a Senata u periodu od 1959. do 1971.

Pet puta se bezuspješno kandidirao za predsjednika SAD-a.

Kategorija:Rođeni 1916.
Kategorija:Umrli 2005.
Kategorija:Biografije, Watkins (Minnesota)
Kategorija:Američki političari
Hokej na ledu

mini|desno|300px|Teren za hokej na ledu
**Hokej na ledu**, koji mnogi ponekad zovu jednostavno **hokej**, je timski sport koji se igra na ledu.

To je jedan od najdinamičnijih sportova na svijetu, s obzirom na to da su igrači kližući se na ledu ili sličnim umjetnim podlogama u stanju postići velike brzine. Najpoznatije hokejaške nacije su Kanada, SAD, Rusija, Švedska, Finska, Češka, Slovačka i Njemačka.

Zbog svoje prirode, tradicionalno popularnost hokeja na ledu je bila ograničena uglavnom na područja sa hladnijom klimom u kojima je bilo moguće tokom godine pronaći dovoljno prostran i dovoljno dubok ledeni pokrov u prirodi. Danas se sport pretežno igra u bogatijim zemljama koje su u mogućnosti finansirati zatvorene dvorane s ledom.

## Također pogledajte 
* Svjetsko prvenstvo u hokeju na ledu
* Sparta Amfi
* Plamen Veselinov

### Vanjski linkovi 
* IIHF - Međunarodna hokejaška federacija
* BiHIHF  - Bh. hokejaška federacija

Kategorija:Hokej na ledu
GNOME

**GNOME projekat** je internacionalna težnja da se napravi računarska platforma jednostavna za korištenje od strane programera slobodnog softvera. GNOME je službeni desktop GNU projekta, a naziv je skraćenica od **GNU Network Object Model Environment**.

## Cilj 
Prema službenoj web stranici, GNOME projekat nudi dvije stvari: GNOME desktop okruženje, jednostavno i privlačno korisnicima i GNOME programerski tim koji je zadužen za razvijanje samog GNOME okruženja i kreiranje aplikacija. 
GNOME projekat naročito ističe jednostavnost, korisnost i stvari koje "samo rade". Drugi ciljevi projekta su: 
* **Sloboda** - napraviti desktop okruženje koje će uvijek biti besplatno, sa *source* kodom koji je svima dostupan.
* **Lokalizacija** - prevođenje okruženja na razne jezike.
* **Organizacija** - regularni tok izdavanja novih verzija i disciplinirana struktura zajednice.
* **Podrška** - bilo kakav način podrške kompanijama/organizacijama/pojedincima koji koriste GNOME.

## Historija 
GNOME projekat su napravili Miguel de Icaza i Federico Mena u augustu 1997.

## Vanjski linkovi 
;Službeni linkovi
* GNOME web stranica
* Vodiči za korisnike i *system* administratore 
* *The GNOME Documentation Project*
* live.gnome.org — mjesto za programere 
* Integracija blogova GNOME korisnika
* Artwork i teme za desktop
* Izdanja GNOME projekta 

;Ostali linkovi
* GFiles.org  Kolekcija GNOME softvera
* GnomeFiles.org  Softver za GNOME
* gnomesupport.org — stranica za podršku korisnicima
* Footnotes — forum
* GNOME Journal — online magazin posvećen GNOME desktopu
* GNOME Look — kolekcija tema i *artwork*-a za GNOME
* GnomeFiles  Kolekcija GNOME/Gtk+ softvera

Kategorija:Linux
Landsberg

**Landsberg am Lech** je grad na jugozapadu njemačke pokrajine Bavarske. Smješten je 50&nbsp;km zapadno od Münchena i 35&nbsp;km južno od Augsburga. To je glavni grad istoimenog distrikta, Landsberg am Lech. Grad je poznat po svom zatvoru, gdje je bio zatvoren Adolf Hitler 1924. godine. Također je poznat i po tome što je bio utočište mnogim Židovima koji su nastradali za vrijeme drugog svjetskog rata.
U tom je gradu rođen dobitnik Nobelove nagrade za medicinu 1991. godine Erwin Neher.

Kategorija:Gradovi u Bavarskoj
Sabirnica

U računarskoj arhitekturi, **sabirnica** je podsistem koji prenosi podatke i struju između računarskih dijelova unutar ili između računara. Sabirnica obično na sebe omogućava priključivanje više dijelova. Skoro svaka sabirnica ima svoje zasebne priključke, kartice ili kablove.

## Primjeri sabirnica u računaru 
### Paralelne 
* Accelerated Graphics Port ili AGP (za grafičke kartice)
* CAMAC
* Extended ISA ili EISA
* Industry Standard Architecture ili ISA
* Low Pin Count ili LPC
* MicroChannel ili MCA
* MBus 
* Multibus 
* NuBus ili IEEE 1196
* Peripheral Component Interconnect ili PCI 
* S-100 ili IEEE 696, 
* SBus ili IEEE 1496
* VESA Local Bus ili VLB ili VL-bus (za grafičke kartice)
* VMEbus, VERSAmodule Eurocard sabirnica
* STD Bus za 8 i 16 bitne mikroprocesorske sisteme

### Serijske 
* 1-Wire
* HyperTransport
* I2C
* PCI Express ili PCIe
* Serial Peripheral Interface Bus ili SPI

## Primjeri vanjskih sabirnica 
### Paralelne 
* Advanced Technology Attachment ili ATA (također PATA, IDE, EIDE, ATAPI, etc.)
* Centronics 
* HIPPI HIgh Performance Parallel Interface
* IEEE-488 (također GPIB, General-Purpose Instrumentation Bus, i HPIB, Hewlett-Packard Instrumentation Bus)
* PCMCIA, također *PC card*, koristi se u laptopima
* SCSI Small Computer System Interface

### Serijske 
* ACCESS.bus (A.b)
* Apple Desktop Bus (ADB)
* Controller Area Network (CAN)
* Fibre Channel
* IEEE 1394 (FireWire)
* RS-485
* Serial ATA ili SATA
* Serial Storage Architecture (SSA)
* Universal Serial Bus (USB)

### Zakonom zaštićeni 
* Flopi disk kontroler

## Primjeri unutrašnjih i vanjskih sabirnica 
* Futurebus
* InfiniBand
* QuickRing
* SCI

## Spisak glavnih sabirnica 
## Pogledajte još 
* Računar
* Računarska arhitektura
* Hardver
* DMA

## Također pogledajte 
* Prednja sabirnica

## Vanjski linkovi 
* Sabirnice 
* Spisak sabirnica 


Kategorija:Matična ploča
Džibril

**Džibril** ili **Džebrail** ( nekad zvan i kao Jabril) je jedan od meleka. Džibril se u islamskoj tradiciji često javlja poslanicima, počevši od Adema, kojeg je tješio nakon njegove greške. Poznat jer kao onaj preko kojeg je spuštena objava Muhammedu, a u 53. kur'anskoj Suri se opisuje, ali se ne imenuje kao "onaj što je Poslanika podučavao". Smatra se jednim od *velikih meleka*. U kršćanstvu Džibrilu odgovara Gabrijel.

U Iranu se Džibril često naziva zoroastrijanskim imenom *Sraosh*.

Kategorija:Islam
Kategorija:Kršćanstvo
Kategorija:Meleci
Zekat

Riječ **Zekat** je arapska riječ koja označava čišćenje, rast, napredovanje. Zekat je jedan od pet stubova islama, odnosno četvrti islamski šart.
Zekat su dužni dati oni muslimani i muslimanke, jedanput godišnje određeni dio od svog imetka, čija imovina iznosi kolik jedan nisab u zlatu ili sregram srebra. Ova vrijednost treba da bude u posjedu obveznika cijelu godinu, ili bar da se nađe u njegovu posjedu na početku i na kraju godine.

U nisab se ubraja: zlato, srebro, novac, trgovačka roba, razni nakiti (osim bisera) i stoka, koja se ne hrani na paši više od šest mjeseci.
Međutim, u nisab se ne ubraja imovina koja služi za osnovne potrebe obvezniku, kao na primjer kuća za stanovanje sa potrebnim namještajem, tegleća stoka, ziratna zemlja, razne alatke za obradu zemlje, zatim alat za obavljanje zanatskih usluga, stručne knjige i slično.

Međutim, zekat se ne može davati bračnom drugu, nemuslimanu niti rodbini u uzlaznoj i silaznoj liniji, jer su jedni druge dužni uzdržavati. Muhamed je rekao: "Ko klanja namaz, a ne dijeli zekat-on nema ni namaza". Zekat pripada samo siromasnima i nevoljnicima, i onima koji ga skupljaju, i onima cija srca treba pridobiti, i za otkup iz ropstva i putniku. Onima koji daju zekat Allah je obećao nagradu.

## Visina nisaba 
Zekat se obično daje uz Ramazan. Daje se četrdeseti dio, u novcu ili robi muslimanskoj sirotinji.

## Svrha zekata 
Davanjem zekata postiže se pomaganje sirotinje i islamske zajednicu.
U tom smislu kaže Muhammed:
"Men lem jehtemme bi umuril-muslimine, fe lejse minna! - Nema mjesta među nama onaj ko se ne brine o potrebama svoje zajednice!"

## Reference 
Kategorija:Islam
Schutzstaffel

mini|desno|120px|Zastava SS-a
[desno|120px|mini| [Heinrich Himmler]]
**SS** je skraćenica za **Schutzstaffel**, ogromnu paravojnu organizaciju nacističke Njemačke. Wehrmacht je bila službena vojska Trećeg Rajha, dok je SS bio vojni dio NSDAP. Imali su posebne činove, crne uniforme, oznake i bili su "pretorijanska straža" Nacističke stranke. Morali su biti visoki najmanje 175 centimetara.
Najpoznatiji upravnik SS-a bio je Heinrich Himmler. Od samo 280 ljudi u sklopu SS odreda, broj članova SS se diže do 950.000 prije kraja rata. Oficiri SS-a mogli su imati više žena. Oni su zapovjedali koncentracionim logorima. Utjecaj SS je bio velik, uzme li se u obzir da su izdavali novine "Das Schwarze Korps" (Crni korpus) ) koje su kao jedina opozicija kritikovale NSDAP i režime. Nakon procesa u Nürnbergu, SS je proglašen zločinačkom organizacijom i prestao je postojati.

## Historija
[120px|mini|Ernst Röhm tokom jedne SS manifestacije (august 1933.) kod [Döberitza.]]
SS je nastala kao odjel SA (Sturmabteilung). SS je prije svega bila Hitlerova tjelesna straža. Obezbjeđivali su sjednice i nastupe stranke NSDAP. Pored toga imali su ideološki zadatak "čuvara čiste krvne linije" (Bewahrer der Blutsreinheit). Njihova ideologija je imala uzor u vitezovima Srednjeg vijeka. Poseban biro RuSHA (SS-Rasse- und Siedlungshauptamt) je SS-ovcima davao odobrenja za sklapanje braka.

1933 SS postaje samostalna nakon uklanjanja Ernst Röhma koji je komandovao SA. Röhm je bio razočaran tokom događaja, te je navodno planirao puč protiv Hitlera. Ovo je bio povod za likvidaciju kompletnog štaba SA. SS time više nije bio odjel SA, već je bio podređen Hitleru.

## Organizacija
* *Leibstandarte* koja je brojala 120 ljudi bili su Hitlerova tjelesna straža
* *Politische Bereitschaften* je štitila visoke oficire SS-a.
* *Waffen-SS* koja je osnovana 1939 učestvovala je direktno u borbama. Pokazivali su veliku brutalnost te su bili kritikovani i do Wehrmachta.
* Sigurnosna služba SS-a (Sicherheitsdienst, SD) koju je 1931. osnovao Reinhard Heydrich, oficir mornarice. SD je držao Hitlerove političke protivnike pod prismotrom.
**SS-Verfügungstruppe* su bile dobro naoružane i stacionirane u obližnjim kasarnama. Imale su zadatak kao pomoćna policije.
**SS-Totenkopfverbände* su stražarile u koncentracionim logorima.

## Brojnost
6. januara 1929, dana kada je Himmler preuzeo komandu nad SS-om, raspolagali su s oko 280 pripadnika. Krajem 1932 broj je narastao na 52.000 da bi se godinu dana kasnije dospio 209.000. Vojnici su odabirani po kriterijima rasne pripadnosti i biološkim osobinama. Poseban biro je bio zadužen za kontrolisanje krvne linije pripadnika SS.

## Reference
Kategorija:Nacistička Njemačka
Kategorija:SS
GNU Compiler Collection

**gcc** je skraćenica za **GNU Compiler Collection**, što je set programerskih kompajlera koji je nastao iz GNU projekta. Spada u grupu otvorenog softvera. GCC je standardni kompajler za operativne sisteme koji su slični Unixu. Originalni naziv *GNU C Compiler* se nije zadržao u upotrebi, jer je kasnije razvijen za upotrebu kao kompajler u programima C++, Java, Fortran i Ada, i druge. GCC je originalno razvio Richard Stallman, 1987. godine, u sklopu projekta GNU. Kasnije je prebačen u projekat Free Software, u kojem Richard Stallman i dan danas učestvuje.

## Vanjski linkovi 
* http://gcc.gnu.org/ Zvanična stranica (en)
* http://hanoo.org/index.php?article=gcc-optimisations  GCC optimizacije (en)

Kategorija:Linux
Kategorija:Programski jezici
Emacs

mini|Tekstualni editor Emacs
**Emacs** spada u grupu tekstualnih editora (uređivača), i popularan je među programerima i Unix ekspertima. Pošto je napravljen za Unix, može se koristiti i na Linuxu. Originalni Emacs je napisao Richard Stallman, te je izdato mnogo verzija Emacs-a, uključujući i GNU Emacs, XEmacs i druge. U Unix kulturi, često se vode žestoke diskusije o Linux editorima, među kojima su najpopularniji Emacs i Vi.

## Vanjski linkovi 
* Emacs
* xemacs.org

## Reference 
## Vanjski linkovi 
Kategorija:Linux
Hofburg

[desno|mini|250p|Palača Hofburg noću. Ispred palače, statua [Eugen Savojski|Eugena Savojskog.]]
**Hofburg** je kraljevska palača u Beču, koja je bila dom nekim od najmoćnijih ljudi u austrijskoj historiji, uključujući habsburšku dinastiju i vladare Austro-Ugarske. Trenutno služi kao službena rezidencija austrijskog predsjednika. Također je poznata i kao zimska rezidencija, dok je dvorac Schönbrunn poznat kao ljetna rezidencija.

## Reference 
## Vanjski linkovi 
* Hofburg Wien  – službena stranica, informacije o Imperial Apartments, Sisi Museum, Silver Collection
* Wien.info about Hofburg.
* Website of HOFBURG Vienna (Hofburg Congress Centre)
* Website of the Vienna Hofburg Orchestra
* The Hofburg Complex
* Hofburg Imperial Palace information and photography 
* Panoramic virtual views inside the Hofburg Imperial Palace
* Collections of the Kunsthistorisches Museum – Located in the Neue Burg
* Hofburg's Armory, photo gallery in Flickr

Kategorija:Građevine i strukture u Austriji
Rudolf Hess

**Rudolf Walter Richard Hess** (26. april 1894. - 17. august 1987.) bio je jedna od najvažnijih osoba u nacističkoj Njemačkoj kao zamjenik Adolfa Hitlera u Nacističkoj partiji. Dok je trajao rat sa Sovjetskim savezom, odletio je u Škotsku da pokuša dogovoriti mir sa Britancima. Na Nürnberškom procesu je osuđen na doživotnu robiju. Postao je figura obožavanja kod neonacista.

## Djetinjstvo
Rođen je u Aleksandriji,u Egiptu,u protestantskoj porodici (Luterani). Porodica mu je preselila u Egipat jer je njegov otac stavljao školu na prvo mjesto, a smatrao je da škola u Njemačkoj nije dovoljno stroga za Rudolfa. Učio je kod privatnih učitelja. Njegova porodica se vratila u domovinu Njemačku 1908. godine. Iako je htio postat astronom, njegov ga je otac uvjerio da studira na poslovnoj školi u Švicarskoj. Za vrijeme Prvog svjetskog rata pridružio se Prvom bavarskom artiljerijskom odredu, gdje mu je bio dodjeljen *Željezni križ* za zasluge. Poslije toga je prišao zračnim snagama Njemačke - Luftwaffe, nakon što je bio jednom odbijen.

## Hitlerov zamjenik
Nakon rata je otišao u München, gdje je prišao radikalnim krugovima u borbi protiv komunizma. Upisao se na univerzitet u Münchenu, gdje je završio 4 fakulteta: političke nauke, geopolitiku, ekonomiju i historiju.

Nakon što je jednom čuo Hitlerov govor u maju 1920. godine, postao mu je potpuno odan i vjeran. Proveo je sedam mjeseci u zatvoru zajedno sa Hitlerom u zatvoru u Landsbergu. Tu je Hitleru pomogao da napiše svoju knjigu Mein Kampf. Kasnije je unaprijeđen, i postao je Hitlerov lični pomoćnik, njegov zamjenik u partiji. Bio je treći čovjek u Reichu, nakon Hitlera i Hermanna Göringa. Imao je nekoliko uspona u padova u samoj partiji, ali je uvijek bio Hitlerov lični prijatelj i saradnik. Ljudi s kojima je boravio su ponekad predlagali Hitleru da ga zatvori u psihijatrijsku bolnicu. Hitler je to odbijao, jer ga je uvijek smatrao svojim prijateljem. On nikada nije smatrao Hessa psihički nestabilnim kao većina drugih u partiji. U Drugom svjetskom ratu se istakao kao savjetnik Hitlera, i uvijek je stajao u prvim redovima sa Göringom, Himmlerom i Hitlerom na nacističkim paradama, na kojima su pokazivali svoju ogromnu vojnu i ekonomsku moć kojom je Njemačka raspolagala. Nakon rata je uhapšen i osuđen na doživotnu robiju na poznatom Nürnberškom procesu. Nakon puštanja Sciracha i Speera 1966. godine Hess je jedini ostao u Spandauu. Unatoč brojnim prosvjedima nije pušten. Navodno je počinio samoubistvo 1987. godine objesivši se na stablo u 93. godini života u dvorištu zatvora Spandau, Mada se sumnja u istinitost te priče zbog njegove starosti u to vrijeme.

## Vanjski linkovi
*

Kategorija:Rođeni 1894.
Kategorija:Umrli 1987.
Kategorija:Biografije, Aleksandrija
Kategorija:Članovi NSDAP-a
Kategorija:Drugi svjetski rat
Kategorija:Ratni zločinci u Drugom svjetskom ratu
Bosno moja poharana

"**Bosno moja poharana**" je pjesma sevdalinka za koju je muziku i tekst napisao Jozo Penava. Komponirana je za vrijeme Drugog svjetskog rata u svrhu motivisanja ljudi da brane svoju domovinu od nacističkog agresora. Pedeset godina kasnije Safet Isović je aktuelizirajući temu agresorskog rata na prostorima Bosne i Hercegovine dodao četvrtu strofu  za vrijeme rata u Bosni i Hercegovini. Safet Isović otpjevao je *"Bosno moja poharana"* uz pratnju orkestra Omera Pobrića, a uvrštena je na album koji je na audio kaseti objavila Sani Production 1995. Međutim, jednu od najranijih tonskih snimaka ove pjesme uradio je Zaim Imamović uz pratnju Tamburaškog orkestra Radiotelevizije Sarajevo.  

## Tekst 

:Bosno moja poharana, 
:zemljo moja neorana, 
:četir' ljeta nesijana. 

:Stajo moja bez volova, 
:kućo moja bez zidova, 
:stara majko bez sinova. 

:Mjesto braće i sestara, 
:sloboda me razgovara, 
:i nove mi pute stvara! 

:Vratimo se našoj Bosni, 
:da dušmane izgonimo, 
:našu Bosnu obnovimo, 
:da dušmane pogazimo, 
:našu Bosnu obnovimo, 
:da se u njoj veselimo, 
:da se bratski zagrlimo, 
:da se Bosnom ponosimo!

* Tekst na Wikizvoru

## Muzički primjeri 
* "Bosno moja poharana, u izvedbi Zaima Imamovića
* "Bosno moja poharana, u izvedbi Safeta Isovića

## Također pogledajte 
* Spisak sevdalinki

## Reference 
Kategorija:Sevdalinka
Adobe Photoshop

**Adobe Photoshop** je softver namijenjen za rastersko obrađivanje digitalnih fotografija. Trenutno je vodeći grafički alat i namijenjen je za korištenje na Microsoft Windows i Apple operativnim sistemima. Kompanija zaslužna za Photoshop se zove Adobe Systems.

Prva verzija ovog profesionalnog alata je izašla u februaru 1990. godine i to samo na Mac OS platformi. Korisnici Windowsa su tek s verzijom Photoshop 2.5, koja je izašla u novembru 1992. godine, dobili pristup ovom programu.

U proteklih nekoliko godina, popularnost Photoshopa je dovela do stvaranja nove Internet skraćenice - *fotošopovati* (). Riječ se koristi u smislu izmjene fotografije za pogodne svrhe (internet, e-mail, šala). 
Photoshop je konstruisan na takav način da može nesmetano sarađivati s drugim programima Adobe kompanije, npr. Adobe InDesign.

## Photoshop i društvene mreže 
DeviantART je online umjetnička zajednica u okviru koje su postavljene opcije “Resources & Stock Images” koje izravno podržavaju Photoshop.

## Također pogledajte 
* Obrada digitalne slike
* Adobe Dreamweaver

## Reference 
## Vanjski linkovi 
* Službena web stranica

Kategorija:Softver
Kategorija:Rasterska grafika
Enkripcija

**Enkripcija** () ili **šifriranje** je proces u kriptografiji kojim se vrši izmjena podataka tako da se poruka, odnosno informacije, učine nečitljivim za osobe koje ne posjeduju određeno znanje (ključ). Ovaj pojam se najviše koristi u računarstvu, gdje se određeni podaci enkriptuju, i najčešće tako zaštićeni šalju putem e-maila.

## Kerckhoffov teorem 
Holandski lingvista Auguste Kerckhoff van Nieuwenhof je 1883 razvio teorem o šifrovanju poruka. Prema tom teoremu sigurnost poruke *ne smije da ovisi o algoritmu šifriranja nego isključivo o držanju ključa u tajnosti*. Prva poznata metoda šifriranja na ovaj način datira iz vremena rimskog vojskovođe Julije Cezara, po kojem je i dobila ime, a sastoji se u jednostavnoj supstituciji latiničnih slova poruke pomicanjem za određeni broj mjesta u abecedi. U orginalnoj verziji, pomakom za tri mjesta unazad, šifra *FDHVDU* otkriva ime vlasnika *Caesar*.
Budući da je u to vrijeme nepismenost među varvarskim narodima koji su napadali Rimsku imperiju bila veoma visoka, ova metoda je davala samo relativnu sigurnost. Prva šifra koja je ovu metodu koristila je bila Vigenereova šifra. Blaise de Vigenere je 1523 objavio ovu šifru koja je u to vrijeme bila bez premca.

## Također pogledajte 
* FDE
* dekripcija

## Reference 
Kategorija:Sigurnost računara
Kategorija:Kriptografija
OpenGL

mini|desno|OpenGL logo
**OpenGL** ili **Javna Grafička Biblioteka** () jeste grafički 3D standard stvoren od strane Silicon Graphics kompanije. Silicon Graphics je debitirala na svjetskom tržištu sa moćnim Silicon Graphics računarima za obradu video zapisa tokom osamdesetih i devedesetih godina prošlog vijeka.

Standard se sastoji od preko 250 različitih funkcija koje definišu načine crtanja kompleksnih 3D scena sa jednostavnim primitivima ili osnovnim geometrijskim elementima - kocka, trokut, piramida, itd. OpenGL je popularna biblioteka u industriji video igara, gdje se trenutno takmiči sa Microsoftovim Direct3D-om.

OpenGL se koristi u sljedećim industrijama:

* CAD (arhitektura, 3D modeliranje)
* Virtualna realnost
* Vizualna prezentacija informacija
* Video igre

## Također pogledajte 
* DirectX

Kategorija:Računarska grafika
Python (programski jezik)

**Python** jest programski jezik visokog nivoa opće namjene. Podržava imperativni, objektno-orijentisani i funkcionalni stil programiranja. Sintaksa jezika omogućava pisanje veoma preglednih programa. Jezik se brzo i lako uči. Programi pisani u *Pythonu* se najčešće interpretiraju. Uz interpretator se obično isporučuje i veoma razvijena standardna biblioteka  modula.

Python je krajem 1980-ih osmislio Guido van Rossum u Centrum Wiskunde &amp;amp; Informatica (CWI) u Nizozemskoj kao nasljednika jezika ABC.

## Primjeri programiranja u Pythonu 
Hello World program:
```python3
print("Hello, world!")
```
Program za parne i neparne brojeve:
```python3
broj = int(input("Unesite neki broj: "))
if broj % 2 == 0:
    print("Uneseni broj je paran!")
else:
    print("Uneseni broj je neparan!")
```
Program da se uneseni brojevi spoje u jednu listu (array):
```python3
lista = []
broj = int(input())
for i in range(0, broj):
    element = int(input())
    lista.append(element)
print(lista)
```
Program da se izračuna površina kruga:
```python3
import math

poluprecnik = float(input("Unesite dužinu poluprečnika: "))

#Napomena: poluprečnik na kvadrat se može napisati i kao pow(poluprecnik, 2), ali radi efikasnosti, predlaže se ova opcija => (poluprecnik**2)

povrsinaKruga = poluprecnik**2 * math.pi

print("Površina kruga iznosi: ", povrsinaKruga, "metara na kvadrat")
```

== Reference 

## Izvori 
* 
* 
* 
* 

## Dalje čitanje 
* Downey, Allen B. (maj 2012). Think Python: How to Think Like a Computer Scientist (Version 1.6.6 ed.). .
* 

## Vanjski linkovi 
*  
*    
* Uvod u Python  
*  engleski jezik
* The History of the Python Language: A Journey Through Time

Kategorija:Programski jezici
Kategorija:Nizozemski izumi
Emina (sevdalinka)

thumb|Aleksa Šantić, autor "Emine"

**"Emina"** je sevdalinka nastala na tekst mostarskog pjesnika Alekse Šantića, koji je napisao pod utiskom ljepote Mostarke Emine Sefić. 
Iako je prvobitno sama pjesma prvi put objavljena 1902. u časopisu *Kolo*, kasnije je postala popularna sevdalinka koju su izvodili mnogi umjetnici iz bivših jugoslavenskih republika.

## Emina Sefić 
**Emina Koluder** (rođ. **Sefić**) rođena je 1884. u Mostaru. Njen otac bio je istaknuti imam u Mostaru, a porodica je živjela u blizini Starog mosta i bili su komšije slavnom pjesniku Aleksi Šantiću.

Emina se udala za Avdagu Koludera, odselila se iz rodnog grada i imala je 14-ero djece.
Umrla je 1967. u 83. godini. Njena praunuka, Alma Ferović, sopranistica je i nastupala je s Elton Johnom i A. R. Rahmanom.

27. maja 2010. bronzana statua Emine otkrivena je u Mostaru na Šantićev 142. rođendan. Statuu je izvajano Zlatko Dizdarević u periodu od tri mjeseca i nije bila zasnovana na njenim fotografijama, nego je to bila umjetnička vizija bosanske ljepote. Oblikovana je s odjećom koje su žene nosile u Bosni i Hercegovini na prelazu u 20. vijek.

## "Emina" danas 
Po predanju, posljednju strofu, koja je dodana izvornom Šantićevom tekstu, izrekla je Sevda Katica, usmeni kazivač narodnih pjesama, kad joj je Himzo Polovina donio vijest o smrti opjevane Emine. Pjesmu su mnogi izvodili sa dodatkom Sevdinih stihova, dok su je Himzo Polovina i Ibrica Jusić kao takvu snimili na nosače zvuka.

## Također pogledajte 
* Sevdalinka

## Reference 
Emina
Preben Elkjær

mini|Preben Elkjær 2011 (Foto: Lars Schmidt)
**Preben Elkjær Larsen** rođen je 11. septembra 1957. u Kopenhagenu. Jedan je od deset najboljih igrača Danske u njenoj historiji. Za reprezentaciju je odigrao 69 utakmica i postigao 38 golova. Vrlo rano je napustio Dansku, te se 1974. priključio Kölnu. Godine 1979. prelazi u Lockeren, a 1984. u italijansku Veronu, s kojom te prve sezone senzacionalno osvaja Serie A. U Italiji su ga zbog neuobičajenog karaktera zvali "Ludi pas". Godine 1988. vraća se u Dansku te igra još 2 godine za Vejle. Godine 1984. osvaja bronzanu loptu *France Footballa*, 1985. je srebrni, a 1986. četvrti. Definitivno se može reći da je uz Platinija najznačajniji evropski igrač 1980-ih.

## Reference 
## Vanjski linkovi 
* 
* 
* 
* Preben Elkjær Larsen  na dbu.dk

Kategorija:Rođeni 1957.
Kategorija:Danski nogometaši
Kategorija:Biografije, Kopenhagen
Kategorija:Nogometaši Vanløsea
Kategorija:Nogometaši Kölna
Kategorija:Nogometaši Lokerena
Kategorija:Nogometaši Hellas Verone
Kategorija:Nogometaši Vejlea
Kategorija:Igrači na Evropskom prvenstvu u nogometu 1984.
Kategorija:Igrači na Svjetskom prvenstvu u nogometu 1986.
Kategorija:Igrači na Evropskom prvenstvu u nogometu 1988.
Kategorija:Živi ljudi
Microsoft PowerPoint

**Microsoft Powerpoint** je program kompanije Microsoft koji je uključen u paket Microsoft Office, pomoću kojeg se mogu praviti računarske, multimedijalne prezentacije. Korisnicima omogućava korištenje zvuka, videa, animacije, grafike i teksta za stvaranje efektnih vizualnih materijala koji se mogu koristiti u školstvu, poslovnom svijetu ili za ličnu upotrebu.

## Također pogledajte 
* LibreOffice

## Vanjski linkovi 
* 

PowerPoint
Versailles

mini|desno|150p|Mapa Grada 1789.

**Versaille** je bio glavni grad kraljevine Francuske, a danas je bogato predgrađe Pariza. Područje zahvata oko 17 km, a prema procjenama iz 2004. godine, grad ima 58,700 stanovnika. U Versaille-u se nalazi kompleks dvoraca.

## O gradu i zamku 
Grad na sjeveru Francuske u blizini Pariza. Značajan je kao mjesto palate i vrtova Luja XIV. Grad ima i nešto industrije. Središte palate je mali zamak (1624-1626), izgrađen za vrijeme Luja XIII i koji je kasnije proširen. 
Glavne konstrukcije počinju 1661. Luj XIV, i različiti odsječci njegove vlade su ga okupirali 1682. Tokom 1680 veliko sjeverno i južno krilo su dodani. Sveobuhvatna dužina zapadnih fasada je oko 580 metara. Prednji dio palate gleda na dugačko dvorište sa statuama poznatih Francuza. Brojne galerije, saloni i kraljevski apartmani svi raskošno ukrašeni i zauzimaju unutrašnjost palate. Jedna od najpoznatijih galerija je THE HALL OF MIRRORS (galerija ogledala), čiji su zidovi preplavljeni prekrasnim ogledalima. 
Glavni arhitekta dvorca je bio LOUISE LE VAN I njegov pomočnik JULES HARDOUIN-MANSART. Vrtovi su razvijeni u širokim avenijama popunjenim drvećem, žbunjem I skulpturama. Ima brojnih šumaraka . Posebno vrijedna pažnje je oranžerija, a pored nje ističu se i veličanstvene fontane, snadbjevane vodom, iz sistema dugačkih skoro 160 km. Sjeverni dio bašta su GRAND I PETIT TRIANON ili kraljevske vile. THE PETIT TRIANON je bila omiljeno utočište Marije Antoanete , kraljice Francuske i žene kralja Luja XVI. 
*Palata koja je prerasla u nacionalni muzej 1837, je bila sjedište mnogih historijskih događaja*.
1789 na teniskom terenu, general francuske je dao poznatu zakletvu koja je najavila početak francuske revolucije. Za vrijeme francusko-pruskoga rata (1870-1871) njemački generalštab je bio smješten u gradu Versaju, I William I je bio imenovan imperatorom njemačke na ceremoniji održanoj u palati 18. januara 1871. 
Zatim za vrijeme treće republike to je bilo sjedište francuske skupštine do 1879. Nakon prvog svjetskog rata versajski međunarodni ugovor je potpisan (1919) u dvorani ogledala. Projekti restauracije dvorca su započeti poslije drugog svjetskog rata,a neki dijelovi I Grand Trianon vila su obnovljeni prilikom pripreme za sastanak ministara zapadnih zemalja (koji je odrzan u Versaju 1982).

## Obrazovanje 
* Univerzitet u Versaillesu

Kategorija:Gradovi u Francuskoj
Kategorija:Svjetska baština u Francuskoj
Kenzō Tange

[thumb|200px|desno|Kenzo Tange u [Amsterdamu 1981.godine.]]
mini|desno| Tokio
**Kenzō Tange** (丹下健三; *Tange Kenzō*; 4. septembar 1913 – 22. mart 2005) bio je japanski arhitekt i dobitnik Pritzkerove nagrade 1987. godine.
Bio je jedan od najznačajnijih arhitekata 20. vijeka, kombinirajući tradicionalne japanske stilove s modernizmom, a dizajnirao je i velike zgrade na pet kontinenata. Tange je također bio utjecajni pokrovitelj metabolističkog pokreta. Jednm prilikom je izjavio:  - citirano u Planu 2/1982, Amsterdam, a odnosi se na arhitektonski pokret poznat kao *holandski strukturalizam*.
Pod utjecajem švicarskog moderniste Le Corbusiera, Tange je dobio međunarodno priznanje 1949. godine kada je pobijedio na natječaju za dizajn Memorijalnog parka Hirošima. Bio je član CIAM-a (Congres Internationaux d'Architecture Moderne) 1950-ih. On se nije pridružio grupi mlađih CIAM arhitekata poznatih kao Team 10, iako je njegov arhitektonski plan za uređenje Tokijskog zaliva iz 1960. godine bio utjecajan za grupu mladih arhitekata pod nazivom Team 10 1960-ih, kao i na grupu koja je kasnije postala poznata pod imenom Metabolizam.
Svjetsku slavu stekao je prilikom arhitektonskog planiranja obnove Hiroshime, razorene u Drugom svjetskom ratu i zemljotresom razorenog Skoplja 1963. godine. Tangeovo djelo je utjecalo na kasnije generacije arhitekata širom svijeta.

Njegovi najznačajniji radovi jesu:
* Memorijalni park mira u Hiroshimi
* Katolička katedrala, Tokio
* Tokijska vijećnica
* Gimnazij za Olimpijske igre 1964.
* Fuji TV

## Vanjski linkovi 
* Zvanični sajt

## Literatura 
* Ayers, Andrew (2004) [2004]. The Architecture of Paris: An Architectural Guide. London, United Kingdom: Edition Axel Menges. .
* Diefendorf, Jeffry M; Hein, Carola; Yorifusa, Ishida, eds. (2003). Rebuilding Urban Japan After 1945. Hampshire, United Kingdom: Palgrave MacMillan. .
* Doordan, Dennis P (2002) [2001]. Twentieth Century Architecture. London, United Kingdom: Calmann & King. .
* Kultermann, Udo (1970). Kenzo Tange. London, United Kingdom: Pall Mall Press. .
* Reynolds, Jonathan McKean (2001). Maekawa Kunio and the Emergence of Japanese Modernist Architecture. London, United Kingdom: University of California Press. .
* Stewart, Dennis B (2002). The Making of a Modern Japanese Architecture: From the Founders to Shinohara and Isozaki. New York, United States: Kodansha International. .
* "Docomomo Japan: The 100 Selections". The Japan Architect. Japan: The Japan Architect Company (57). Spring 2005. ISSN 0448-8512

Kategorija:Rođeni 1913.
Kategorija:Umrli 2005.
Kategorija:Japanski arhitekti
Kategorija:Dobitnici Pritzkerove nagrade
Kategorija:Biografije, Sakai
Zaha Hadid

**Zaha Hadid** bila je britansko-iračka arhitektica dekonstruista.

Rođena je u Bagdadu, a diplomirala je matematiku na Američkom univerzitetu u Bejrutu. Nakon toga je upisala arhitekturu u Londonu.

Najveći dio njenog posla je konceptualan, ali realizirani su objekti:
* Vatrogasna stanica Vitra (1993), Njemačka
* Rosenthalov centar savremene umjetnosti (1998), Cincinnati, Ohio
* Hoenheim – sjeverni terminal i parking (2001), Strasbourg, Francuska
* Skijaška skakaonica Bergisel (2002), Innsbruck, Austrija
* Ordrupgaard annexe (2005), Kopenhagen, Danska

Također je radila i projekte enterijera, kao što je *Zona za razmišljanje* u Milenijskoj palači u Londonu. Pobjednik je na mnogim međunarodnim konkursima, a mnogi objekti za koje je dobila nagrade nisu nikad izgrađeni.

Postala je prva žena dobitnik Pritzkerove nagrade za arhitekturu.

## Reference 
Kategorija:Rođeni 1950.
Kategorija:Umrli 2016.
Kategorija:Biografije, Bagdad
Kategorija:Britanski arhitekti
Kategorija:Dobitnici Pritzkerove nagrade
Robert Venturi

**Robert Venturi**, američki arhitekt iz Philadelphije, rođen je 25. juna 1925. Radio je s Erom Saarinenom i Louisom Khanom prije nego što je osnovao vlastiti projektantski atelje. Dobitnik je Pritzkerove nagrade 1991.

Kritika Venturijevog rada bila je kontroverzna i često je ocjenjivan kontrarevolucionarnim. Najpoznatiji je po knjizi *Složenost i kontradikcija u arhitekturi*, koja se smatra jednom od vodećih teorija koje su arhitekturu uvele u postmodernu.

Umro je 18. septembra 2018.

## Važnija djela 
* Zgrada gradske uprave u Toulouseu (Francuska)
* Guild House u Philadelphiji
* Kuća Vanne Venturi u Philadelphiji

## Bibliografija 
* *Complexity and Contradiction in Architecture*, The Museum of Modern Art Press, New York 1966.
* *Learning from Las Vegas* (with D. Scott Brown and S. Izenour), Cambridge MA, 1972, revised 1977.
* *Iconography and Electronics upon a Generic Architecture : A View from the Drafting Room*, MIT Press, 1998.
* *Architecture as Signs and Symbols* (with D. Scott Brown), Harvard University Press, 2004.

## Vanjski linkovi 
* *Venturi, Scott Brown and Associates, Inc.* firm web site
* Robert Venturi biography on the Pritzker Prize web site

Kategorija:Američki arhitekti
Kategorija:Rođeni 1925.
Kategorija:Umrli 2018.
Kategorija:Amerikanci porijeklom iz Italije
Kategorija:Dobitnici Pritzkerove nagrade
Kategorija:Biografije, Philadelphia
Codec

**Codec** - je skraćenica od "coder-decoder" ili "compressor-decompressor", a odnosi se ili na hardverski uređaj za snimanje/kodiranje odnosno reprodukciju video signala ili na softverski modul s istom funkcijom.

## Nastanak 
Jedan jednoslojni DVD ima kapacitet 4.7 GB, dakle preko 4 milijarde slova što je dovoljno za smještanje povelike količine knjiga (štampana *Enciklopedija Britannica* ima 32 sveska i 65.000 članaka, dok ona na jednom DVD-u ima 100.000 članaka).

No snimanje audio ili video zapisa zauzima bitno više mjesta, pa su pronađeni načini kako *stisnuti* sadržaj, bilo radi snimanja na medije, bilo radi "živih" prijenosa. Postoje dva bitno različita načina:

* sažimanje bez gubitaka (losless) i
* sažimanje s gubicima (lossy) - zove se i kodiranje

## Audio *codeci* 
* MP3
* wma

## Video *codeci* 
Video *codeca* ima velik broj, ovdje su samo neki:

* MPEG 2 je codec koji se koristi za zapisivanje filmova na DVD-ove, koristi *bitrate* preko 1 Mbps
* DivX je MPEG 4 codec koji koristi niži *bitrate* od MPEG2 codeca, te ovisno o bitrate-u video zapisa koji se kodira, lako je moguće od ~5 GB video zapisa kodiranog u MPEG2 dobiti 500-1.000 MB velik zapis; kako jedan CD ima kapacitet 700 MB, obično se filmovi kodiraju na dva načina:
** na 1 CD kao 500-600 MB video zapisa i cca 100-200 MB zvučnog zapisa u MP3 ili nekom drugom visoko komprimiranom formatu
** na 2 CD-a oko 1.000 MB video zapisa i oko 400 MB zvučnog zapisa u izvornom AC3 audio formatu
* XviD - još jedan MPEG 4 codec, ime mu je DivX čitano naopačke
* WMV - generičko ime za serija Microsoftovih *codeca* baziranu na MPEG 4 standardu

## Reference 
## Vanjski linkovi 
* https://support.microsoft.com/en-us/help/15070/windows-media-player-codecs-frequently-asked-questions
* https://www.merriam-webster.com/dictionary/codec

Kategorija:Video kompresija
GLUT

**GLUT** ili **OpenGL Aplikacioni Alat** (*OpenGL Utility Toolkit*) jeste biblioteka za OpenGL programe koji rade sa ulazno/izlaznim instrukcijama na domicilnom operativnom sistemu. Neke od funkcija izvršavaju zadatke kao što su definicija i kontrola otvorenih prozora kao i konstantno praćenje signala generisanih mišem ili tastaturom. Rutine za crtanje velikog broja osnovnih geometrijskih oblika su takodje uključeni u ovoj biblioteci.

GLUT je napisao autor OpenGL Programiranja za X Windows sisteme (*OpenGL Programming for the X Window System*) Mark J. Kilgard. GLUT je napisan iz dva razloga; da olakša učenje OpenGL-a i da omogući portabilan programerski kód (GLUT se može koristiti na vise operativnih sistema). Primjer GLUT distribucije je PyOpenGL softverski paket čija je svrha povezati Python sa OpenGL-om i slicnim API-ima.

Kategorija:Računarska grafika